Reunió ordinària de la Junta del AFA de l’Escola Ferran Sunyer

Assistents: Anna, Natxo, Àlvar, Suzanne, Xavi, Xènia, Amparo

Data: 09 de març de 2023

Hora: 16:45-18:30

Lloc: Sala de mestres

ORDRE DEL DIA

1. Entorn: talls carrers, proposta pacificació Viladomat, Fora motos voreres, Parc Joan Miró.
2. Berenar intercultural.
3. Quina escola Volem 2.0.
4. Xerrada fundació Vicki Bernadet.
5. Sant Jordi i Setmana Literària.
6. Conflictes i pràctiques restauratives.
7. Incorporacions junta.
8. Festa de primavera.
9. Torn obert de paraula.

**1. Entorn.**

El temàtic per al tall d'abril (14/04) és la calor a les aules. Aprofitarem per fer un taller d'àvenics. Demanarem els carrers fins a les 17:30, en lloc de les 17h, i baixarem taules del menjador per fer el taller.

Se'ns ha convidat a associar-nos amb la iniciativa Fora motes voreres. Però en estudiar-la bé, es considera molt generalista i hem decidit no signar.

També no s'ha convidat a formar part de la iniciativa per salvar el Parc Joan Miró, que patirà la construcció de l'extensió de FCG. Formarem part d´aquesta iniciativa junts a les altres AFAs de l´Eixample Esquerra.

A la darrera reunió de Cami Amic, el SAC i l'Associació de Veïns han dit que els agradaria parlar amb l'AFA per veure si podem posar en marxa una iniciativa de "botigues amigues" per als nens i nenes que caminen sols per el barri. Es posarà un cartell a les finestres de les botigues i restaurants participants per mostrar que hi ha un lloc segur si cal. A més, SAC ha demanat posar el nostre logo a la seva pàgina web com a entitat col·laboradora. Hem dit de parlar primer de la iniciativa que proposen i després, si en dóna fruit, parlar de l'ús del logo de l'AFA.

Sembla que hi ha interès al grup de delegats de fer una bicibus pel camí a l'escola. Es dirà al grup que l'AFA els pot facilitar tota la informació necessària perquè els interessats tirin endavant amb la idea.

Es farà una reunió informativa el dijous 23 de març per presentar les millores de l'entorn escolar i les idees per a futures millores. (A això s'hi afegirà una presentació del projecte dels patis.)

**2. Berenar intercultural.**

Hi ha molt d'interès de part nostra i de l'escola per organitzar aquest berenar intercultural. Hi ha algunes famílies interessades a ajudar amb l'organització, així que es crearà una comissió i es demanarà una reunió amb direcció per posar-la en marxa.

Es veu que anem estrets d'agenda durant el tercer trimestre, així que va sorgir la idea de combinar el berenar amb el darrer tall de l'any, que serà divendres, 5 de maig. S'estudiarà si és factible tallar el carrer més temps per fer-lo.

**3. Quina escola Volem 2.0.**

L'equip directiu es tornarà a presentar per estar-hi quatre anys més. El curs que ve, els agradaria treballar a Quina escola volem 2.0, un projecte que es va tallar per la pandèmia. La idea seria fer una avaluació prèvia sobre el projecte per valorar la influència que ha tingut a l’escola, tant des de direcció i l’equip docent com de les famílies. Volen tornar a pensar sobre l'escola per incloure les noves famílies d'infantil, que han mostrat un gran interès a implicar-se a la comunitat educativa. S’està valorant si tornar a treballar amb Roger i Toia, del grup Inuit, de manera puntual per dinamitzar les sessions.

**4. Xerrada fundació Vicki Bernadet.**

A través d´un grup de famílies de l´escola, l´escola ha decidit fer una formació per a professors, nens i nenes i famílies sobre la prevenció de l´abús sexual infantil. En principi, hi haurà una xerrada per a famílies el 12 d'abril i es farà sessions amb els grups de 2n, 4t i 6è, a més de formacions per a l'equip docent.

Com que és un tema delicat i no volem generar alarma entre les famílies, s'ha decidit que l'escola ha d'informar bé les famílies. Després, l'AFA reforçarà el tema i farà difusió de la xerrada per a famílies. Les famílies organitzadores parlaran amb l’escola per preparar un text.

**5. Sant Jordi i Setmana Literària.**

Sant Jordi se celebrarà com sempre divendres, 21 d'abril. Abans de Setmana Santa es demanarà els llibres a les famílies per donar-nos temps d'organitzar-los. Hi ha un pressupost de 200 euros per a comprar llibres usats per als grups de cicle superior. Suzanne preguntarà a l'escola quants voluntaris calen i en quin horari.

La Setmana Literària tindrà lloc durant la setmana de Sant Jordi. Com l'any passat, les famílies estaran convidades a venir a escola a llegir amb els grups.

**6. Conflictes i pràctiques restauratives.**

El tema dels conflictes en els grups està arribant a un punt crític quant a com afecta la relació entre les famílies i l'escola. Per tant, l'Oscar farà una sessió de gestió de conflictes per a tota la comunitat escolar el 20 d'abril. Es farà una reunió prèvia per a famílies el 30 de març. També s'intentarà fer una reunió de delegats monotemàtic per parlar amb direcció.

**7. Incorporacions junta.**

Ja tenim una nova tresorera i hi ha un grup de mares que portaran l'àmbit d'extraescolars. Segurament caldrà fer una assemblea extraordinària per aprovar els canvis.

**8. Festa de primavera.**

Hi ha moltes ganes de tornar a fer la festa de primavera, però pocs caps de setmana que vagin bé. S'ha decidit fer-la el diumenge 28 de maig si es permet fer celebracions d'aquest tipus els dies d'eleccions. Es pregunta a la consellera d’educació si es pot.

**9. Torn obert de paraula.**